Bærbar pc: Lønner det seg fremdeles med stasjonær PC? - DinSide
Foto: ProdusentenVis mer
Lønner det seg fremdeles med stasjonær PC?
Har kraftige bærbare blitt like billige som tilsvarende stasjonære?
25. august 2012 kl. 16.58 Del på Facebook
De siste årene har folk gått mer og mer over til bærbare framfor stasjonære PCer. Årsakene til dette er mange, men de viktigste er nok det praktiske. Folk flest synes det er mer praktisk med en enhet som ikke må kobles opp med et virvar av separate deler og ledninger.
Mange setter spesielt pris på at en bærbar ikke trenger at man rigger til en egen arbeidsplass, at man kan kan bruke den hvor man vil og bare klappe den sammen og sette den bort når man ikke trenger den. At man kan ta den med seg ut av huset er ikke nødvendigvis like viktig for alle.
Tidligere måtte man betale en god del ekstra for disse fordelene, sammenlignet med hva man måtte betale for en tilsvarende stasjonær PC med samme ytelse. Spesielt var kraftige bærbare svært dyre. Så dyre at i stedet for en bærbar gaming-PC kunne du kjøpe deg en enda kraftigere stasjonær gaming-PC pluss en enkel bærbar for samme sum.
I dag er ikke dette mulig.
Komponentprisene er nesten uforandret
Plukker vi fra hverandre en stasjonær PC er det ikke mange hovedkomponentene den består av: Kabinett, strømforsyning, hovedkort, prosessor, minne, harddisk og optisk drev. Selv om ytelsen på nøkkelkomponentene har blitt mangedoblet de senere årene, så er prisene omtrent de samme.
Et hovedkort koster alltid fra rundt 800 til oppunder 2000 kroner, avhengig av hvor velutstyrt det er. Nye utgaver kommer, men de ligger alltid i de samme prisleiene. Det samme gjelder prosessorer, der de med gunstigst pris/ytelse ligger rundt 2500 kroner. Harddisker har også ligget i noenlunde det samme prisleiet, men kapasiteten har selvsagt økt voldsomt gjennom årene.
Prisene på kabinett og strømforsyning har også vært stabile, mens minneprisene har variert mest blant komponentprisene. I denne sammenhengen spiller det ikke så voldsom rolle, siden dette uansett ikke utgjør så stor andel av totalsummen.
Bærbare PCer har ikke vært standardisert på samme måte. Her finnes det omtrent like mange løsninger som det finnes produsenter, både i form og materialvalg. Utformingen av hovedkortene og resten av konstruksjonen påvirker hverandre, og stadig mindre fysisk størrelse og mindre varmeutvikling fra disse har også stor betydning for totaldesignet.
Men det finnes mange produsenter av basisløsninger hvor en lokal produsent kjøper inn grunnkonstruksjonen med hovedkort, og monterer nøkkelkomponenter som skjerm, prosessor, minne og lagring etter kundens behov.
Kan vi sammenligne?
Det er selvfølgelig ikke mulig med en nøyaktig sammenligning av en stasjonær og en bærbar, men det er mulig å sammenligne de viktigste egenskapene som gjør den egnet til de bruksområdene de er tiltenkt.
Derfor har vi satt følgende kriterier for vår ønskemaskin, som skal være så kraftig som mulig til kreativt arbeide som videoredigering, bildebehandling, musikkproduksjon og så videre. Spill er ikke aktuelt.
Preisiserer: Dette dreier seg ikke om maskiner til gaming!
Den skal ha fortrinnsvis:
4-kjerners Core i7 (Ivy Bridge)
Et kurant grafikkort med egen GPU og 1 GB minne
Skjermen skal ha full HD-oppløsning.
Den bærbare skal være på 15-tommer, ellers blir den for stor å dra på.
Vi valgte to representative produsenter hvor man kan spesifisere maskinene ganske detaljert. Den ene er Multicom, som er en relativt liten, lokal produsent. Den andre er Dell, som er blant de største.
Hva blir prisforskjellene mellom en bærbar og en stasjonær med komponentkriteriene vi valgte?
Hos Multicom valgte vi en Xishan W150E bærbar med disse spesifikasjonene:
- 15.6" Full-HD matt skjerm
- 3rd Generation Intel® Core™ i7-3720QM 2.6-3.6GHz Prosessor
- INTEL SSD 520 240GB
- 750GB SATA 5400RPM harddisk
- DVDRW optisk drev
Som stasjonær valgte vi en 440 SSD med skjerm:
- 3rd Gen Intel Core i7-3770K Quad Core 3.5-3.9GHz "Ivy Bridge"
- Silent utgave med Intel® HD Graphics (uten vifte, meget stillegående)
- 1TB SATA harddisk 7200RPM
- Trådløst nettverk, 150Mbps 802.11n, PCI kort (internt kort i PC)
- BENQ GL2450 24" LED Full-HD DVI/VGA
- DVI kabel til skjerm, 2 meter
- LOGITECH høyttalere 2 stk, god lyd til lav pris
- MS Windows 7 Home Premium
Hos Dell valgte vi en bærbar XPS 15
Intel® Core™ i7-3612QM prosessor (2,10 GHz med Turbo Boost 2.0 opptil 3,10 GHz)
2GB NVIDIA GeForce GT 640M Grafikkort
8 GB (2x4 GB) 1600 MHz DDR3
Som stasjonær hos Dell valgte vi en XPS 8500
16 GB (4 x 4 GB) 1600 MHz Dual tokanals DDR3
AMD Radeon™ HD 7770 2 GB DDR5-grafikk
2 TB SATA-harddisk (7200 o/min)
Dell KB213 USB Multimedia Keyboard - Nordics
Dell USB-lasermus med rullehjul og 6 knapper - svart
ST2220L 21.5" full-HD WLED-skjerm i widescreen-format (VGA, DVI-D og HDMI)
Multicom lar deg i mye større grad velge komponenter fritt enn Dell. Derfor blir også prisene nærmere hverandre.
Hos Dell må man velge modeller som i større grad er ferdig konfigurert, og det er ikke alltid mulig å velge for eksempel SSD kombinert med harddisk - verken intern eller ekstern - på bærbar. Den eneste kombinasjonen vi fant var mSATA SSD og intern harddisk.
Men til tross for dette, vårt poeng med artikkelen illustreres tydelig, nemlig at forskjellen i pris versus ytelse på en kraftig stasjonær og tilsvarende bærbar ikke lenger er på langt nær så stor som tidligere. Den kan faktisk være praktisk talt den samme.